AUCT เลื่อนประมูลรถหรู หลังกรมขนส่งชี้รถบางส่วนจดทะเบียนไม่ได้
ด่วน! AUCT เลื่อนประมูลรถหรูไม่มีกำหนด หลังกรมขนส่งชี้รถบางส่วนขึ้นทะเบียนไม่ได้ จ่อเจรจากรมขนส่งทางบก-กระทรวงคมนาคม
28 มิ.ย. 2560

จากกรณีที่ ในวันพรุ่งนี้ (29 มิ.ย.) กรมศุลกากรจะจัดการประมูลขายทอดตลาดรถยนต์และรถจักรยานยนต์ของกลาง โดยมอบหมายให้ บริษัท สหการประมูล จำกัด (มหาชน) หรือ AUCT เป็นผู้ดำเนินการขายทอดตลาดตามสภาพที่เป็นอยู่และเป็นการประมูลด้วยวาจา
ล่าสุด กรมขนส่งทางบกได้ส่งหนังสือขอความร่วมมือให้ตรวจสอบรถยนต์ที่จะทำการประมูลขายทอดตลาดรถยนต์ของกลางกรมศุลกากร โดยแจ้งว่ารถยนต์ของกลางที่จะนำมาประมูลขายทอดตลาดนั้น มีรถยนต์จำนวนหนึ่งที่ไม่สามารถจดทะเบียนกับกรมทางขนส่งทางบกได้
ส่วนของกลาง สำนักสืบสวนและปราบปรามพิจารณาแล้ว เพื่อป้องกันความเสียหายที่จะเกิดขึ้นและไม่เป็นการผลักภาระให้กับประชาชนผู้บริโภคที่จะเข้าร่วมการประมูลดังกล่าว จึงขอเลื่อนงานประมูลขายทอดตลาดรถยนต์ของกลางกรมศุลกากรครั้งที่ 1/2560 ในวันพรุ่งนี้ 29 มิถุนายน 2560 ออกไปก่อน จนกว่าจะได้ข้อยุติกับกรมการขนส่งทางบก กระทรวงคมนาคมต่อไป